Odin

Slová, ktoré našli domov

Ukážka z elektronickej knihy

ISBN 978 - 80 - 8214 - 023 - 4

Copyright © Odin – odkaz pre budúcnosť 2019

Vytvorenie elektronickej verzie Dibuk, s. r. o., 2019

1.

Choď s tým, kto ťa miluje.

Ale nikdy nekráčaj pred ním.

Pretože si nemusíš všimnúť, či ho náhodou nezastavili nejaké problémy.

Nikdy nekráčaj za ním, pretože

v najšťastnejších chvíľach

neuvidíš radosť v jeho tvári.

A v tých najsmutnejších chvíľach

by si si nevšimol jeho slzy.

Choď vedľa neho, ale v tichu, aby tvoja prítomnosť nebola prekážkou.

Pamätaj, ak stojíš vedľa neho,

môžeš zažiť všetky emócie,

ktoré žije, môžeš mu v nich byť nablízku

a spoločne ich zdieľať.

Nikdy nezaťažuješ toho,

kto ťa miluje.

Buď šťastnou spoločnosťou

na ceste jeho života...

Odin

2.

Vzťahy sú dnes čoraz zložitejšie.

Pretože málokto vie,

ako milovať seba samého,

tobôž niekoho iného.

Konverzácie sa stávajú krátkymi správami...

Rozhovory sú nejasné...

Pocity sú skrývané...

Slovo láska sa používa mimo kontextu...

Neistota sa stáva spôsobom myslenia...

Žiarlivosť zvykom...

Nevera drobnou nehodou...

A zranenia niečím prirodzeným...

Odin

3.

Nič nehovor.

Len ma drž silno.

Všetko pekné, čo chceš povedať,

tam už je.

V objatí...

Odin

4.

Komunikujte, aj keď je to ťažké.

Páry dnes robia chybu, že ignorujú svojho partnera. Očakávajú, že pochopí,

čo je zlé, aj keď mu nedovolia, aby vedel,

že existuje problém.

Porozprávajte sa s ním o svojich pocitoch

a otvorte sa mu.

Nemlčte a netvárte sa, že sa nič nedeje.

Cítite žiarlivosť a neistotu?

Povedzte to svojmu partnerovi.

Mali ste v práci zlý deň?

Povedzte mu to.

Urobil váš partner niečo,

čo sa vám nepáčilo?

Dajte mu to vedieť.

Kľúčom k úspechu je byť úprimný

k svojim pocitom, hovoriť o nich.

Ak nedokážete efektívne komunikovať,

porozumenie sa zo vzťahu vytratí a vaše zbytočné vnútorné boje

budú viesť k odcudzeniu.

Váš partner nedokáže zázračne čítať

vaše myšlienky.

Prestaňte očakávať, že „zistí“,

kde alebo v čom je problém, keď mu to nepoviete.

Ak očakávate, že sa o vás postará

a pochopí vás bez slova, tak sa mýlite.

Preto je dobrá komunikácia

nevyhnutná pre zdravé vzťahy.

Obaja musíte byť pripravení

počúvať sa navzájom.

Porozprávajte sa o tom, čo vás trápi.

Buďte k sebe úprimní a otvorte sa.

Neprerušujte svojho partnera,

keď hovorí.

Pamätajte si, že trpezlivosť je kľúčom

a musíte byť ochotní

pozorne počúvať jeden druhého,

aby ste sa pochopili.

Obaja sa tak vyhnete

nedorozumeniam,

ktoré by mohli viesť k ďalšiemu konfliktu, odporu alebo hnevu.

Porozprávajte sa

a budete sa cítiť lepšie...

Odin

5.

Nie vždy idem všade tam,

kam ma volá moje srdce...

Ale srdce beriem

vždy všade tam,

kam idem...

Odin

6.

Nájdi niekoho, kto ti venuje pozornosť.

Niekoho, kto pohladí každú tvoju jazvu

a opýta sa, odkiaľ pochádza.

Nájdi niekoho, kto vie, akú kávu máš rád,

aká skladba ťa núti otvoriť okná

a dupnúť na plynový pedál.

Nájdi niekoho, kto si na tebe všimne veci, o ktorých si si

myslel, že ich nikto neuvidí.

A potom, potom keď ho nájdeš,

buď ty, jeho niekým...

Odin

7.

Ženy nepotrebujú muža,

ktorý dokáže

vyriešiť ich problém.

Ženy potrebujú muža,

ktorý nebude

Problém...

Odin

8.

Vezmi si moje srdce a zober ho ďaleko.

Zober ho tam, kde nás nikto nepozná.

Zober ho kamkoľvek.

Zober ho do hôr.

Odveď ho na lúku.

Choď s ním na prechádzku tam...

veď ty vieš, kam máš ísť.

Alebo ma len chyť za ruku

a kráčaj, kráčaj, kráčaj.

Zober ma tam, kde neexistuje čas.

Tam, kde nepotrebujem snívať.

Bez veku a spomienok.

Bez minulosti.

A potom to môžeš urobiť

a všetky hranice sa stratia.

Ukáž mi, aké to je, cestovať

s tvojím srdcom...

Odin

9.

Jedného dňa ťa niekto bude milovať tak, ako si zaslúžiš.

Spoznáš a ucítiš ten rozdiel

medzi láskou v slovách a láskou v činoch.

Tá pravá láska prichádza vtedy,

keď to nečakáš.

Buď trpezlivý a čas čakania vyplň

objavovaním lásky v sebe.

Pretože platí.

Dostávaš to, čo dávaš.

A dávaš len to, čo máš...

Odin

10.

Páči sa mi tvoj úsmev.

Je v ňom všetko, čo do úsmevu patrí.

Radosť, nádej, krása, nesmelosť aj túžba.

Patrí ti, pretože to si ty.

Páči sa mi tvoja zadumaná tvár.

Ukrýva v sebe záhadu múdrosti.

Je v nej ponorená túžba

po vedomostiach o všetkom.

A keď poviem o všetkom,

tak to tak aj myslím.

Tvoje slzy ma robia smutnou, napriek tomu ich nevnímam negatívne.

Dokazujú, že tvoje vnútro žije.

Je v nich ukrytá pokora, láska, zraniteľnosť.

Majú v sebe nevypovedanú otázku

aj odpoveď zároveň.

Sú prejavom toho najčistejšieho,

čo sa v tebe nachádza.

Neklamú.

Nesľubujú.

Len sa objavia a rozprávajú o pravde,

ktorú občas ukrývaš.

Páčia sa mi momenty s tebou.

To letmé pozorovanie správania sa

tvojho vnútra.

Tie, kedy ma vnímaš, aj tie,

kedy si mysľou niekde inde.

Na nič sa nehráme.

Pretože to sme my.

Takí, akými v skutočnosti sme.

Obaja...

Odin

11.

Keď ti tvoj partner prináša len problémy

a ty sa ho držíš a držíš...

Potom sú tu dvaja ľudia,

ktorí ťa nemajú radi.

Jedným z nich, si ty...

Odin

12.

Buďme vďační za každého človeka,

ktorého na svojej ceste stretneme.

Každý z nich zanechal v nás svoj odtlačok.

Nie vždy to bolo bez bolesti, ale

každý náš krok bol dôležitý.

Môj, aj kroky iných.

Pochopiť veci, ktoré samy nedokážeme vidieť.

Aj za to ďakujme, že sme mali možnosť otvoriť oči iným a tiež nechať si ich otvoriť.

Možno to niekedy chcelo väčšiu odvahu, ako sa zdá. Ja ďakujem aj za ňu.

Naučila ma, že v odvahe kritizovať

je ukrytá aj odvaha kritiku prijať.

A to posúva ďalej.

Jediné, čo by nás malo bolieť a trápiť,

je to, ak sme niekomu ublížili.

Uvedomenie si toho bolí.

Koniec ukážky

Table of Contents

Titulná strana

Predná tiráž

1.

2.

3.

4.

5.

6.

7.

8.

9.

10.

11.

12.